ক্লদ জেনিংস
ক্লদ ব্যারোস জেনিংস (ইংরেজি: Claude Jennings; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।